CELEX: 62019CN0321
Language: sk
Date: 2019-04-18 00:00:00
Title: Vec C-321/19: Návrh na začatie prejudiciálneho konania, ktorý podal Oberverwaltungsgericht für das Land Nordrhein-Westfalen (Nemecko) 18. apríla 2019 — BY a CZ/Spolková republika Nemecko

1.7.2019   
            
            
               SK
            
            
               Úradný vestník Európskej únie
            
            
               C 220/20
            
         
      Návrh na začatie prejudiciálneho konania, ktorý podal Oberverwaltungsgericht für das Land Nordrhein-Westfalen (Nemecko) 18. apríla 2019 — BY a CZ/Spolková republika Nemecko
      (Vec C-321/19)
      (2019/C 220/26)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Oberverwaltungsgericht für das Land Nordrhein-Westfalen
      
         Účastníci konania pred vnútroštátnym súdom
      
      
         Žalobcovia: BY, CZ
      
         Žalovaná: Spolková republika Nemecko
      
         Prejudiciálne otázky
      
      
                  1.
               
               
                  Môže sa jednotlivec, ktorý je povinný platiť mýto, odvolávať voči vnútroštátnym súdom na dodržiavanie ustanovení o výpočte mýta podľa článku 7 ods. 9, článku 7a ods. 1 a 2 smernice 1999/62/ES (1) v znení smernice 2006/38/ES (nezávisle od právnej úpravy tejto smernice obsiahnutej v článku 7a ods. 3 v spojení s prílohou III), ak členský štát pri prijímaní zákonnej úpravy mýta tieto ustanovenia v celom rozsahu nedodržal alebo ich nesprávne prebral na ujmu osôb povinných platiť mýto?
               
            
                  2.
               
               
                  V prípade kladnej odpovede na prvú otázku:
                  
                              a)
                           
                           
                              Možno ako náklady na prevádzku siete infraštruktúry v zmysle článku 7 ods. 9 druhej vety smernice 1999/62/ES v znení smernice 2006/38/ES uplatniť aj náklady dopravnej polície?
                           
                        
                              b)
                           
                           
                              Vedie prekročenie nákladov na infraštruktúru, ktoré si možno uplatniť v súvislosti s váženým priemerným mýtom, v rozsahu
                              
                                          aa)
                                       
                                       
                                          do 3,8 %, najmä vtedy, ak sa uplatnia náklady, ktoré sú už vo svojej podstate neuplatniteľné;
                                       
                                    
                                          bb)
                                       
                                       
                                          do 6 %,
                                          k porušeniu zákazu prekročenia výšky nevyhnutných nákladov podľa článku 7 ods. 9 smernice 1999/62/EG v znení smernice 2006/38/ES s tým dôsledkom, že sa vnútroštátne právo v tomto rozsahu neuplatní?
                                       
                                    
                        
            
                  3.
               
               
                  V prípade kladnej odpovede na druhú otázku:
                  
                              a)
                           
                           
                              Má sa rozsudok Súdneho dvora z 26. septembra 2000 — C-205/98 (2)- (bod 138) chápať v tom zmysle, že v konečnom dôsledku nemožno výrazné prekročenie výšky nevyhnutných nákladov vyvážiť prostredníctvom dodatočného výpočtu nákladov predloženého v súdnom konaní, ktorým sa má preukázať, že výsledná stanovená výška mýta v skutočnosti neprekračuje uplatniteľné náklady?
                           
                        
                              b)
                           
                           
                              V prípade zápornej odpovede na tretiu otázku:
                              Má sa na účely dodatočného výpočtu nákladov po uplynutí výpočtového obdobia v celom rozsahu vychádzať zo skutočných nákladov a skutočných príjmov pochádzajúcich z mýta, t. j. nie z príslušných predpokladov, ktoré sa uplatnia pri pôvodnom predbežnom výpočte?
                           
                        
            
         (1)  Ú. v. EÚ L 15, 2006, s. 8.
      
         (2)  Ú. v. EÚ C 335, 2000, s. 10.